સુરેન્દ્રનગર જિલ્લામાં કાયદો અને વ્યવસ્થાની પરિસ્થિતિ કથળી ગઈ છે અને જિલ્લામાં લુંટ, ચોરી, હત્યા સહિતના બનાવોએ માઝા મુકી છે ત્યારે ચોટીલા ખાતે આવેલ ખાનગી સ્કૂલના સંચાલક દ્વારા શાળામાં અભ્યાસ કરતી વિદ્યાર્થીનીઓ સાથે છેડતીનો બનાવ બનતાં સમગ્ર પંથકમાં ચકચાર મચી જવા પામી હતી અને શાળાના સંચાલક સામે કડક કાર્યવાહી કરવાની માંગ ઉઠી હતી જ્યારે આ મામલે વિદ્યાર્થીનીની માતાએ ચોટીલા પોલીસ મથકે ફરિયાદ નોંધાવતાં પોલીસે શાળાના સંચાલકને ઝડપી પાડી કાયદેસરની કાર્યવાહી હાથધરી હતી.